Thomas Cook

Thomas Cook (født 22. november 1808 fra Melbourne i Derbyshire i England, død 18. juli 1892 i Leicester) var grunnleggeren av verdens første reisebyrå.

Liv og virke
Bakgrunn
Thomas Cook kom fra en baptistisk familiebakgrunn. Hans foreldre John og Elizabeth Cook levde i enkle kår på et lite sted, Melbourne, i Derbyshire. Faren John Cook døde i februar 1812, da Thomas bare var tre år gammel. Moren giftet seg så med James Smithard i september samme år.Jörn W. Mundt: Thomas Cook. Pionier des Tourismus. Seite 19

Skolegangen måtte Thomas Cook avbryte da han var ti år gammel og begynne med arbeide for å bidra til familiens underhold; han kunne bare fortsette på søndagsskolen som ble drevet av metodistene. Først hjalp han grønnsakshandleren John Robey, og lærte seg snekkeryrket som 14-åringen av sin alkoholiserte onkel John Pegg. 

Karriere
Cook ble så pastor og evangelist i baptistbevegelsen som ung og engasjert i avholdssaken, og i den forbindelse organiserte han rimelige «selskapsreiser» for medlemmene. Den første var en togreise 5. juli 1841 fra Leicester til Loughborough, der 500 britiske avholdsfolk deltok. Målet var ikke å tjene penger, men å holde deltakerne bort fra ginflasken og bringe dem ut i frisk luft. Motto var å «sammenføre mennesker med mennesker, og mennesker med Gud», ifølge legpredikanten Thomas Cook. Reiseprisen dekket reisen på ståplass, en stykke brød med skinke, og en kopp te. På denne beskjedne måte begynte det som skulle bli masseturisme.

Han grunnla deretter reisebyrået Thomas Cook & Son. I 1872 organiserte han den første selskapsreisen jorden rundt, som varte i 222 dager, og tidlig på 1870-tallet lanserte han også de første reisesjekkene og internasjonale rundreisebilletter. Cook organiserte i Luxor også de første elvecruisene på Nilen, nok en milepæl i masseurismens historie i det dette var reiser som - til en viss grad - ble tilbudt til priser som man ikke trengte å tilhøre overklassen eller borgerskapet for å kunne delta på. Ved siden av organiserte Cooks selskap også statsbesøk for utenlandske regenter.Kira Hanser: Urlaub für jedermann. Zum 150. Geburtstag des Unternehmens Thomas Cook. I: Welt am Sonntag, 2011, Nr. 20, s 86.

Særlig Cooks reiser til Orienten var populære, og inkluderte alt fra tolk og transportmiddel til telt. Reisebyrået arrangerte til og med pilegrimsreiser til Mekka.

Cooks reisebyrå forble i familiens eie frem til 1928.

 Referanser 

 Eksterne lenker 


Kategori:Engelske forretningsfolk
Kategori:Personer fra distriktet South Derbyshire
Kategori:Engelske baptistiske pastorer og predikanter
Kategori:Reiseliv